Ła Piasa dei Siuri de Vicensa ła xe ła piasa prinçipałe del çentro stòrego de Viçensa. Orixenariamente ła jera on foro roman e łogo de marcà, ła piasa, de tradision, ła cuèrxe on roło da croxevia dei afari e del tenpo lìbaro de ła çità. Ła piasa ła xe a forma retangołare e longo on lato majore, se leva ła Baxéłega del Palladio e ła Tore Bisara, intel contenpo, so chel'altro lato, se połe notare el Pałaso del Capitanio , el Pałaso del Monte de Pietà co ła Cexa de San Vincenso. No sarà difisiłe notarghe numaroxe viete interne che łe cata sboco inte ła piasa. Ła piasa ła xe stada cusì ciamada da łe rexidense, che łe se inmuxava, del podestà e del capitan, grandi raprexentanti de ła Sioria de Venèsia.